**Minimalni sadržaj garancije za predujam**

Uvjet za isplatu predujma je dostava PT/FZOEU pravovaljane bankovne garancije.

Kako bi garancija bila pravovaljana i sukladno tome odobrena od strane PT/FZOEU mora zadovoljiti sljedeći minimalni sadržaj:

Osnovni podaci o banci, nalogodavcu (korisnik bespovratnih sredstava), jasna definicija korisnika garancije (MINGOR)

Predmet i opseg garancije, odnosno poslovna i pravna osnova garantirane obveze -referenca na odluku/ugovor o dodjeli bespovratnih sredstava i njegovu odredbu o obavezi dostave garancije

Iznos i valuta garancije - garantirani iznos na garanciji mora biti izražen u kunama

Isplata po garanciji - obveza banke da na prvi pisani poziv, bezuvjetno i bez prigovora u roku naznačenom u pisanom pozivu isplati iznos sredstava koji ne može prijeći naznačeni maksimalni iznos sredstava

Nastup garantnog slučaja i poziv na plaćanje po garanciji - korisnik garancije dostavlja poziv na plaćanje banci u kojem konstatira da nalogodavac po garanciji nije izvršio svoje obveze

Stupanje garancije na snagu - danom uplate predujma na račun nalogodavca

Rok važenja garancije - ne kraće od 120 dana nakon završetka razdoblja provedbe

Odredba o neprenosivosti garancije - garancija nije prenosiva

Odredba koja određuje da izmjene i dopune ugovora o bespovratnim sredstvima ne oslobađaju banku od plaćanja po garanciji

Mjerodavno pravo - hrvatsko / odredba o nadležnosti redovnih sudova

Odredba o dostavljanju poziva za plaćanje (zahtjev korisnika garancije za plaćanje mora biti potpisan od strane osobe ovlaštene za zastupanje korisnika garancije)

Garancija mora biti izdana na hrvatskom jeziku i latiničnom pismu, na memorandumu banke. Važeća je uz potpis ovlaštene osobe. Garancija se ne smije perforirati niti savijati, jer time postaje nevažeća za MINGOR/FZOEU.